Rystet Claus Hjort afslører: Rusland har hacket det danske forsvar over to år

Hackergruppen bag angrebet på Demokraterne i USA sidste år har skaffet sig adgang til emails hos udvalgte medarbejdere i det danske forsvar. Informationerne kan bruges til at afpresse ansatte til at blive agenter, vurderer Forsvarets Efterretningstjeneste. Forsvarsminister Claus Hjort Frederiksen siger, at »vi står med en meget kritisk situation«.